Այսօր նույնիսկ կասկածի տակ է դրված երկիրը ղեկավարելու նրա արժանավորությունը: Կոնգրեսի մի խումբ դեմակրոտական անդամներ առաջարկել են իմպիչմենտի ենթարկել նրան: Ինչեվէ, վերջին իրադարձությունները, ինչպես օրինակ Թրամփի նախկին փաստաբան Մայքլ Քոհենի հարցաքննությունը, ևս մեկ անգամ բարձրացրեց Թրամփին իմպիչմենտի ենթարկելու հարցը: Քոհենը 2018թ օգոստոսին Նյու Յորքի դատարանում կայացած նիստում ընդունեց, որ երկու կանանց Թրամփի կողմից առաջարկել է գումար, որպեսզի նրանք լռեն վերջինիս հետ իրենց սեռական կապերի մասին: Քոհենը և իր նախկին պաշտպանյալ Թրամփը մեղադրվում են այն բանում, որ փորձել են գաղտնի պահել նախընտրական շրջանում Թրամփի և Սթրոմի Դենիելսի ու Քարեն Մաք Դոգալի սեռական կապերը: Այս հանգամանքը արժանացավ Թրամփի խիստ քննադատությանը: Հարցազրույցներից մեկում նա ասաց, որ եթե այդ կանանց որոշակի գումար է տվել, այդ գումարը եղե է իր անձնական գումարը և դրանով չի խախտվել նախընտրական քարոզարշավի կարգը: Նա Մայքլ Քոհենին մեղադրել է այն բանում, որ վերջինս հեքիաթներ է հորինում, որպեսզի մեղմի իր դատավճիռը: Մայքլ Քոհենի խոստովանությունը կարող էր Թրամփի դեմ դատական նոր գործի պատճառ դառնալ: Սակայն այս պահին դա հնարավոր չէ: Նման բան հնարավոր է միայն այն ժամանակ, եթե նա իմպիչմենտի ենթարկվի Կոնգրեսի կողմից: Թրամփին մտահոգում է Քոհենի խոստովանությունը, քանի որ այն կարող է բացասաբար ազդել նրա քաղաքական հեղինակության վրա: Թրամփը հայտարարել է, որ եթե Կոնգրեսն իրեն իմպիչմենտի ենթարկի, ֆինանսական շուկայում խառնաշփոթ կառաջանա, իսկ ԱՄՆ տնտեսությունն ու պարտատոմսերի շուկան աննախադեպ վնասներ կկրեն: